[GANONG] DOCHET (ST. CROIX) ISLAND 175 
riviere large où le vent de Nort & de Norouést bat à plaisir. Er d'autant 
qu’à deux lieuës au dessus il y a des ruisseaux qui viennent comme en croix 
se déchar[462]ger dans ce large bras de mer, cette ile de la retraite des Fran- 
cois fut appelée SAINCTE CROIX, à vingt-cinq lieués plus loin que le Port-Royal. 
Or ce-pendant qu'on commencera à couper & abbatre les Cedres & autres 
arbres de ladite ile pour faire les batiments necessaires, retournons chercher 
Maistre Nicolas ‘Aubri, perdu dans les bois, lequel on tient pour mort il 
y a long temps. 
Comme on estoit apres à deserter l'ile, le sieur Champ-doré fut r’envoyé 
à la Baye Saincte Marie avec vn maitre de mines qu’on y avoit mené pour 
tirer de la mine d’argent & de fer: ce qu’ilz firent. AA rch Reming ate 
[463] . . . . Le pauvre Aubri . . . . estoit merveilleusement extenué, 
comme on peut penser. On lui bailla à manger par mesure, & le remena-ou 
vers le troupe à Vile Saincte Croix, dont chacun receut vne incroyable joye 
& consolation, & particulierement le sieur de Monts, à qui cela touchoit plus 
qu'à tout autre. 
. 
[466] Or apres qu’on l’eut fétoyé & sejourné encore par quelque temps à 
ordonner les affaires, & reconoitre la terre des environs l'ile Saincte Croix, 
en parla de r’envoyer les navires en France avant l’hivet, & à tant se dis- 
poserent au retour ceux qui n’estoient allez 14 pour hiverner. Ce-pendant les 
Sauvages de tous les environs venoient pour voir le train des Francois, & se 
rengeoient volontiers aupres d'eux: mémes en certains differens faisoient le 
sieur de Monts juge de leurs debats, qui est vn commencement de sujection 
volontaire, d’où on peut concevoir vne esperance que ces peuples se rangeront 
bien tot à nôtre façon de vivre. ; 
[467] Entre autres choses survenuës avant le partement desdits navires, 
avint vn jour qu’vn Sauvage nommé Bituani trouvant bonne la cuisine dudit 
sieur de Monts, s’y estoit arrété, & y rendoit quelque service: & neantmoins 
faisoit l’amour à vne fille pour l'avoir en mariage, laquelle ne pouvant avoir 
de gré & du consentement du pere, il la ravit, & la.print pour femme. La 
dessus grosse querelle. Et en fin la fille lui est enlevée, & retourne avec 
son pere. Vn grand debat se preparoit, n’eust esté qui Bituani s’estant plaint 
de cette injure audit sieur de Monts, les autres vindrent defendre leur cause, 
disans, à scavoir le pere assisté de ses amis, qu'il ne vouloit point bailler 
sa fille à vn homme qui n’eust quelque industrie pour nourrir elle & les 
enfants qui proviendroient du mariage: Que quant à lui il ne voyoit point 
qu'il sceut rien faire: Qu'il s’amusoit à la cuisine de lui sieur de Monts, 
& ne s’exercoit point à chasser. Somme qu'il n’auroit point la fille, & 
devoit se contenter de ce qui s’estoit passé. Ledit sieur de Monts les ayant 
ouys il leur remontra qu'il ne le detenoit point, & qu’il estoit gentil garçon, 
& qu'il iroit à la chasse pour donner preuve de ce qu'il scavoit faire. Mais 
pour tout cela, si ne voulurent-ilz point lui rendre la fille qu’il n’eust montré 
par effet ce que ledit sieur de Monts promettoit. Bref il va à la chasse 
(du poisson) prent force saumons: La fille lui est renduë, & le lendemain 
il vint revétu d’vn beau manteau de castors tout neuf bien orné de Matachiaz, 
au Fort qu’on [468] commencoit à batir pour les Francois, amenant sa femme 
quant & lui, comme triomphant & victorieux, l’ayant gaignée de bonne 
guerre: laquelie il a toujours depuis fort aimée par dessus la coutume des 
autres Sauvages: donnant à entendre que ce qu’on acquiert avec peine on 
le doit bien cherir. 
